ПРОЈЕКТНИ ЗАДАТАК

За израду пројектне документације за озакоњење Дома здравља у Сијаринској Бањи

Објекат Дома здравља у Сијаринској Бањи према катастарским подацима налази се на кат.парц. бр. 360 КО Сијаринска Бања ,општина Медвеђа. Бруто површина објекта је 632 м2, спратности П+Пк (површина сваког спрата је 316 м2).

У објекту ,који се у катастру води као објекат здравства-амбуланта,тернутно је у употреби.

Објекат је изграђен без одобрења за градњу.

 У складу са законом за Озакоњење објекта:

Члан 15

Извештај о затеченом стању објекта се израђује за потребе озакоњења објекта.

Елаборат геодетских радова, као саставни део извештаја о затеченом стању објекта, израђује се за све објекте у поступку озакоњења, осим за објекте из члана 1. став 3. овог закона, када се доставља копија плана парцеле.

Садржина извештаја о затеченом стању објекта за потребе озакоњења објекта зависи од класе, површине, намене и начина коришћења објекта и има садржину прописану овим законом.

За објекте за које се у складу са законом којим се уређује заштита од пожара прибавља сагласност Министарства унутрашњих послова на пројектну документацију, поред извештаја о затеченом стању објекта прилаже се пројекат за извођење радова са сагласношћу органа надлежног за послове заштите од пожара.

Пројекат за извођење радова израђује се у складу са подзаконским актом донетим на основу Закона о планирању и изградњи, којим се уређује садржина техничке документације.

Извештај о затеченом стању објекта (у даљем тексту: извештај) израђује привредно друштво, односно друго правно лице или предузетник, који су уписани у одговарајући регистар.

Члан 16

Елаборат геодетских радова, који је саставни део извештаја о затеченом стању објекта израђује се у складу са прописима о државном премеру и катастру.

За објекте који су проведени у графичкој бази катастра непокретности, уместо елабората геодетских радова доставља се копија плана са уписаном висином слемена, оверена од стране овлашћене геодетске организације.

Када је предмет озакоњења зграда која се састоји од посебних физичких делова, елаборат из става 1. овог члана се израђује за зграду и све посебне физичке делове зграде.

* Пројектни задатак обухвата израду следеће пројектно-техничке документације:
* КТП-катастарско топографска подлога
* ПЗИ - Пројекат архитектуре и Нулту свеску
* ПЗИ - АГ унутрашњег и спољашњег уређења комплетног објекта
* ПЗИ - ВИК и Машинске инсталације комплетног објекта
* ПЗИ - електро-енергетских инсталација
* Елаборат енергетске ефикасности - постојеће стање
* Пројекат ЗОП
* Пројекат ДОП,
* Техничка контрола пројекта

Сву техничку документацију израдити у складу са:

* Законом о планирању и изградњи („Сл.гласник РС", бр.72/2009, 81/2009-испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014 i 83/2018),
* Правилником о енергетској ефикасности зграда (”Сл. гласник РС", бр.61/2011),
* Правилником о садржини, начину и поступку израде и начин вршења контроле техничке документације према класи и намени објеката (,,Сл. гласник РС" бр. 23/2015, 77/2015, 58/2016 и 96/2016),
* Правилником о поступку спровођења обједињене процедуре електронским путем (''Сл. гласник РС”, бр.113/2015 и 96/2016),
* Правилником о начину размене докумената и поднесака електронским путем и форми у којој се достављају акта у вези са обједињеном процедуром (”Сл. гласник РС", бр.113/2015),
* Законом о заштити од пожара (,,Сл. гласник РС" бр. 111/2009 и 20/2015), и
* осталим законима и правилницима који се тичу предметног пројекта и тако да:
* Буде потпуна, прецизна и детаљно дефинисана;

Да има у радном односу или на други начин ангажованог одговорногпројектанта носиоца личне лиценце:

* 300 или 301 Одговорни пројектант архитектуре или друге одговарајуће у складу са правилником ИКС
* 310 или 311 Одговорни пројектант грађевинских конструкција или друге одговарајуће у складу са правилником ИКС
* 350  Одговорни пројектант електроенергетских инсталација ниског и средњег напона или друге одговарајуће у складу са правилником ИКС
* 353  Одговорни пројектант електроенергетских инсталација телекомуникација или друге одговарајуће у складу са правилником ИКС
* 330  Одговорни пројектант машинских инсталација  или друге одговарајуће у складу са правилником ИКС
* 381  Одговорни пројектант за енергетску ефикасност објеката  или друге одговарајуће у складу са правилником ИКС
* 314  Одговорни пројектант хидротехничких објеката и инсталација водовода и канализација  или друге одговарајуће у складу са правилником ИКС
* Лиценца МУП Сектора за ванредне ситуације за израду Главног пројекта заштите од пожара.

**Доказ:** Наведени услов доказује се достављањем:

* Личне лиценце одговорних Пружалац услуге
* Рок за израду пројектно техничке документације 30 дана